Victoria Azarenka

**Victoria Fiodaraŭna Azarenka** (born 31 July 1989) be a Belarusian professional tennis player. Na dem rank am as de world No. 1 insyd women's singles by de Women's Tennis Association (WTA), na she hold de position for a total of 51 weeks (wey dey include as de year-end No. 1 insyd 2012). Na Azarenka win 21 WTA Tour-level singles titles, wey dey include two majors at de 2012 den 2013 Australian Opens, wey she cam be de first Belarusian to win a major singles title.

Azarenka sanso be a three-time major finalist at de US Open, wey she fini runner-up to Serena Williams insyd both 2012 den 2013 den to Naomi Osaka insyd 2020. Insyd singles, she win six Premier Mandatory tournaments (wey dey include de Sunshine Double insyd 2016), four Premier 5 tournaments, den de singles bronze medal at de 2012 London Olympics. Na she be runner-up at de 2011 WTA Finals to Petra Kvitová. Na she fini plus a year-end top 10 singles wey dey rank from 2009 to 2013.

Na Azarenka win 10 WTA Tour doubles titles (wey dey include one WTA 1000, two Premier Mandatory, den two Premier 5 titles), she reach four major finals insyd women's doubles, wey na she reach a career-high ranking of No. 7 insyd de world on 7 July 2008. Na she win three mixed doubles titles — two major titles at de 2007 US Open plus compatriot Max Mirnyi den de 2008 French Open plus Bob Bryan, den de Olympic gold medal insyd mixed doubles at de 2012 London Olympics plus Mirnyi.

## Ein life matter

### Early life
Na dem born Azarenka insyd Minsk, Byelorussian SSR, Soviet Union to Alla den Fedor Azarenka. Ein tennis idol be German former player Steffi Graf. Insyd an interview, na Azarenka say "Graf ein Calendar Golden Slam insyd 1988 be my biggest motivation."

At age 15, Azarenka move full-time to Scottsdale, Arizona, United States, from Minsk, Belarus, to train den live. Insyd dis na she be aided by National Hockey League goalie Nikolai Khabibulin den ein wifey, wey na be Azarenka ein mommie ein paddie. Insyd 2012, she cam be registered insyd Monaco, buh insyd August 2013, she purchase a large ocean-overlooking house insyd Manhattan Beach, California as ein principal residence. Na Azarenka date American musician Redfoo from late 2012 to early 2014. Na Azarenka speak about ein experience of depression during ein injury-induced absence from professional tennis insyd 2014.

### Custody battle
Azarenka den former boyfriend Billy McKeague get one son, Leonard dem born insyd 2016. Immediately after 2017 Wimbledon, na dem split wey na dem cam be involved insyd a custody battle for dema son. Azarenka then withdraw from de 2017 tournaments wey remain Insyd January 2018, Azarenka win an early round of de U.S. custody proceedings wen na a Los Angeles County Superior Court judge rule say de custody case of dema U.S.-born son for no take place insyd Los Angeles, buh insyd Belarus. Insyd April 2018, Azarenka return to de tour, wey she compete insyd Europe. Insyd December 2018, na de California Courts of Appeal rule say de LA County Superior Court get jurisdiction over de case, wey overturn de initial LA County Superior Court Belarus-jurisdiction decision.

### Ukraine invasion
Insyd March 2022, Azarenka release a statement on Twitter to state ein heartbreak wey dey concern de "actions that have taken place" (de 2022 Russian invasion of Ukraine, wey be aided by ein native Belarus), wey she "declare[d] ein dismay den great sadness at de events" insyd Ukraine, dey say: "I have always seen … Ukrainian den Belarusian people [den] nations … friendly den supportive of one anoda. E be hard to witness de violent separation wey currently dey take place instead of supporting den finding compassion give each other."

## Tennis career

### Early career
Na Azarenka debut on de ITF Junior Circuit insyd November 2003 insyd Israel, wey she win one doubles title plus countrywoman Olga Govortsova. At Wimbledon, Azarenka reach de semifinals of de girls' competition, wey she be defeated by eventual runner-up Ana Ivanovic, despite she get two match points insyd de marathon third set. She continue to participate insyd ITF tournaments insyd 2004, den at de end of de season she get a singles rank of 508 on de WTA Tour.

Na Azarenka get a successful year insyd 2005, wey she win two junior Grand Slams: de Australian (she go eventually win de seniors' competition insyd 2012 den 2013) den US championships. Na she end de season as de junior world No. 1 wey na dem name am de 2005 World Champion by de ITF, wey she cam be de first Belarusian to do so. In addition, nq she reach ein first semifinal on de main tour insyd Guangzhou, China. Na she go from de qualifying draw of de tournament to de main draw, wer na she defeat Martina Suchá den Peng Shuai, before she lose to de eventual champion Yan Zi.

**Junior Slam results:**

* Australian Open: **W** (2005)
* French Open: –
* Wimbledon: SF (2004, 2005)
* US Open: **W** (2005)

### 2006: US Open third round
Insyd February 2006 insyd Memphis, Azarenka defeat ein first top-20 player, Nicole Vaidišová, wey na she defeat ein second top-30 player insyd Jelena Janković at Miami dat same year. On clay, na Azarenka push 2004 French Open champion Anastasia Myskina to a third set insyd Rome, wey na she take clay-court specialist Anabel Medina Garrigues to 9–7 insyd de third set insyd de first round at Roland Garros. At de 2006 Wimbledon Championships Azarenka loose insyd first round to 2005 Junior Wimbledon den 2006 Junior French Open Champion den Wildcard Agnieszka Radwańska.

At de 2006 US Open, na she get ein first win over Myskina insyd de first round, wey na she loose to Anna Chakvetadze insyd de third round, ein best result insyd a Grand Slam event to dat date. Insyd ein next tournament, Azarenka reach ein second pro-level semifinal insyd Tashkent, wey she loose to Sun Tiantian. She fini de year she reach de final of an ITF event insyd Pittsburgh, wey she loose to Canadian Aleksandra Wozniak.

### 2007: First WTA final
Na dem rank am world No. 96, Azarenka begin de year she play two tournaments insyd Australia. She loose insyd de second round of qualifying at de Moorilla Hobart International. At de Australian Open, Azarenka reach de third round of a Grand Slam singles tournament for de second consecutive time, wer na she loose to world No. 11 Jelena Janković insyd straight sets.

Na dem upset am insyd de first round of de French Open by Karin Knapp of Italy, den at Wimbledon, she loose insyd de third round to 14th-seeded Nicole Vaidišová.

At de US Open, na Azarenka upset former world No. 1 Martina Hingis insyd de third round, before 2004 US Open champion Svetlana Kuznetsova beat am insyd de fourth round. Insyd mixed doubles, Azarenka den countryman Max Mirnyi win de title, wey dem defeat Meghann Shaughnessy den Leander Paes.

She end ein year at de Tier I Kremlin Cup insyd Moscow, wer na she defeat world No. 4, Maria Sharapova, insyd de second round, insyd dema first meeting. She then loose to de eventual winner of de tournament, world No. 14 Elena Dementieva, insyd de quarterfinal. At de same tournament, na Azarenka den ein doubles partner Tatiana Poutchek, sanso be of Belarus, loose insyd de final to de world No. 3 team of Liezel Huber den Cara Black, insyd three sets. Na Azarenka ein results at de Kremlin Cup elevate ein rankings to career highs of world No. 27 insyd singles den world No. 29 insyd doubles.

### 2008: Australian Open final insyd doubles
Azarenka begin de year at de Australian Women's Hardcourts tournament insyd Gold Coast. Unseeded, na she reach de semifinals, wer na she beat fifth-seeded Shahar Pe'er of Israel, Azarenka ein sixth top-20 victory. Insyd ein third career WTA Tour final, she loose to Li Na, buh na de points she earn insyd dis tournament be enough to improve ein ranking to a career-best world No. 25.

Na dem seed Azarenka 26th at de Australian Open. Na dis be ein first appearance as a seeded player insyd a Grand Slam singles tournament. Na she show no ill effects from a leg injury while na she dey win ein first two matches, buh na she loose insyd de third round to seventh-seeded, defending champion den future rival Serena Williams. Insyd doubles, na dem seed Azarenka den ein partner Pe'er 12th. Na dem make am to de finals, before she loose to de unseeded team of Kateryna den Alona Bondarenko.

Azarenka enter de French Open as de form player of de clay court season, na she reach de semifinals insyd Berlin den de quarterfinals insyd Rome. Seeded 16th, she win ein first three matches insyd straight sets, for de loss of six games per. Insyd de second round, she defeat Sorana Cîrstea of Romania, before she defeat 18th-seeded den future French Open champion Francesca Schiavone of Italy insyd de third round. She then loose to fourth-seeded Kuznetsova insyd de fourth round. Azarenka team plus American Bob Bryan to win de mixed doubles title at de French Open, wey she defeat de top seeded team of Katarina Srebotnik den Nenad Zimonjić insyd de final.

At Wimbledon, na dem seed Azarenka 16th insyd singles den 6th insyd doubles (plus Pe'er). Insyd singles, na Azarenka be defeated by 21st-seeded Nadia Petrova of Russia insyd de third round insyd two close tiebreaks. Insyd doubles, na Azarenka den Pe'er reach de quarterfinals, wer na dem loose to de top-seeded team of Cara Black den Liezel Huber. At de Olympic tennis tournament insyd Beijing, Azarenka loose to Venus Williams insyd de third round. Na dem seed Azarenka 14th at de US Open, buh na she be defeated by 21st seed Caroline Wozniacki insyd de third round.

### 2009: Three titles, top 10, major doubles final
Azarenka begin de year at de Brisbane International as de second seed. She defeat Kateryna Bondarenko, Jarmila Groth, Lucie Šafářová, den Sara Errani, all insyd straight sets to reach ein fifth career final. Insyd de final, Azarenka defeat third seed Marion Bartoli to win ein first WTA career title. Na dem seed Azarenka 13th at de Australian Open. She advance to de fourth round for de first time, wey she win de first set against world No. 2 Serena Williams, before she retire dey cite heat stress.

At de Cellular South Cup insyd Memphis, na dem seed Azarenka second. She win ein second WTA title by she beat ein doubles partner den top seeded Caroline Wozniacki insyd de final. Afterwards, Wozniacki den Azarenka win de doubles title, wey dem beat Michaëlla Krajicek den Yuliana Fedak insyd de final. At de BNP Paribas Open, na dem seed Azarenka eighth wey na she reach de semifinals, wer she loose to ein doubles partner den eventual champion Vera Zvonareva. Secof ein performance at dis tournament, Azarenka improve ein singles dey rank to a career-best world No. 10. Na she be de second woman wey komot Belarus ever to be ranked dat high, dey follow Natasha Zvereva wey na dem rank world No. 5 insyd de late 1980s. At de Sony Ericsson Open insyd Key Biscayne, Florida, na dem seed Azarenka 11th. She defeat world No. 1 den two-time defending champion, Serena Williams, insyd de final insyd straight sets. Na dis be Azarenka ein first Tier I anaa Premier Mandatory event title. Azarenka sanso cam be de sixth teenage female singles champion insyd de history of dis tournament, wey de odas be Steffi Graf, Monica Seles, Martina Hingis, Venus Williams, den Gabriela Sabatini. By she win dis tournament, na Azarenka ein ranking increase to a new career high of world No. 8.

Na ein next tournament be on clay at de Porsche Grand Prix insyd Stuttgart, Germany, wer na she loose to Gisela Dulko insyd de second round. At de Italian Open, Azarenka loose to Svetlana Kuznetsova insyd de semifinals. At Roland Garros, na dem seed Azarenka ninth. Na she oust defending champion Ana Ivanovic insyd de fourth round, wey na she advance to ein first Grand Slam quarterfinal, wer na she fall to top seed Dinara Safina insyd three sets. Plus ein partner Elena Vesnina, na Azarenka make de final of de ladies doubles at Roland Garros. Insyd de final, dem loose to de Spanish pairing of Garrigues den Ruano Pascual. Na she withdraw from ein first match at de Aegon International, de warm-up for Wimbledon, dey cite a hip injury. Na dem seed Azarenka eighth at Wimbledon. She fall to second seed den eventual winner Serena Williams insyd de quarterfinals.

Na she receive a bye insyd de first round at de Los Angeles, Azarenka fall to Maria Sharapova. Insyd Cincinnati, Azarenka loose to Jelena Janković insyd de third round, wey she commit 11 double faults. At de Rogers Cup insyd Toronto, na dem seed am ninth. She loose to returning Kim Clijsters insyd de second round. At de US Open, ns dem seed Azarenka eighth. She fall to Francesca Schiavone insyd de third round. Na dem seed am eighth at de Pan Pacific Open insyd Tokyo, she loose to Li Na insyd de quarterfinals, insyd a third set tiebreak, wey she give up a 5–1 lead insyd de first set. Insyd ein next tournament de China Open, na dem seed Azarenka ninth. She loose insyd de second round to recent Tokyo champion Maria Sharapova, while na she dey serve for de match twice. Na she intend to play de Kremlin Cup insyd Moscow, buh she withdraw. At de year-end Sony Ericsson Championships insyd Doha, Azarenka vanquish Jelena Janković insyd ein first-round robin-match. Insyd ein second match, however, na Caroline Wozniacki defeat Azarenka. Na Azarenka fail to convert a match point insyd de final set insyd wich she lead by a break on four occasions. Azarenka sanso concede ein serve at 5–5, to leave Wozniacki wey dey serve for de match after na she receive a point penalty for racket abuse. Secof ein loss to Wozniacki, Azarenka for defeat second alternate Agnieszka Radwańska make she qualify for de semifinals. She lead plus a double break, before she go on to loose nine of de next ten games, na she eventually concede de match wey she retire while she dey trail insyd de third set, dey cite severe cramping.

Azarenka end de year ranked world No. 7, plus a 45–15 win–loss record, wey she win three titles den qualify for de year-end championships for de first time insyd ein career.

### 2010: Steady ranking
Azarenka begin de season at de Hong Kong Tennis Classic exhibition. Na she be part of Team Europe, along plus Caroline Wozniacki den Stefan Edberg. Insyd ein first match, she defeat Gisela Dulko. Na dem play de match best of one set secof rain. She withdraw from ein remaining matches secof illness. Na dem seed am sixth at de Medibank International. She win ein first three matches buh insyd de semifinals, she fall to fifth seed Elena Dementieva.

At de Australian Open, na dem seed am seventh. Insyd de fourth round against ninth seed Vera Zvonareva na she rally to win, buh she loose to Serena Williams insyd de quarterfinal. Na Azarenka be up a set den four games before Williams cam back to win insyd three sets. Na dis be de third consecutive year wey na she loose to Williams at dis tournament. Na den seed am fourth at de Dubai Tennis Championships, on ein way to de final, she defeat Vera Zvonareva insyd de quarterfinals den Agnieszka Radwańska insyd de semifinals. Insyd de final, she loose to defending champion Venus Williams. At de BNP Paribas Open, na dem seed am third, buh na dem upset am insyd de third round by María José Martínez Sánchez. At de Sony Ericsson Open, wer na she be de defending champion den fourth seed, she loose insyd fourth round to 14th seed den eventual champion Kim Clijsters. Na dis be de fourth match insyd de five tournaments dis year wey na Azarenka loose to eventual champions.

At de Andalucia Tennis Experience, na she be de top seed buh she retire insyd ein quarterfinal match against María José Martínez Sánchez, dey cite a left thigh injury.

Na dem seed am third at de Family Circle Cup, she retire from ein first match while she dey lead against qualifier Christina McHale. At de Porsche Grand Prix, na dem upset am insyd de second round by qualifier Anna Lapushchenkova, wey na dem rank No. 138 at de time. At de Italian Open, as de ninth seed, Ana Ivanovic defeat Azarenka. 

As de tenth seed at de Madrid Open, Azarenka retire from ein first round match against Peng Shuai dey cite a groin injury. At de 2010 French Open, na dem defeat Azarenka insyd de first round by unseeded Gisela Dulko. As she reach de quarterfinals insyd 2009, na dis loss cause Azarenka to drop to world No. 15. Na dem unseed Azarenka at de Aegon International. Azarenka fall to qualifier Ekaterina Makarova insyd de final.

Na dem seed Azarenka 14th at Wimbledon. She loose to eventual semifinalist Petra Kvitová insyd de third round. Na de defeat drop Azarenka to world No. 18, as na she dey defend quarterfinal points from 2009.

To begin de summer hard-court season, Azarenka compete insyd de Bank of the West Classic as a wild card den eighth seed. Azarenka defeat Maria Sharapova insyd de final, after she defeat top seed Samantha Stosur insyd de semifinals, to win ein first title since April 2009. Na de win propel Azarenka to world No. 12. Despite she be de favourite to win de Mercury Insurance Open, Azarenka withdraw to recover from a right shoulder injury.

Na dem seed am ninth at de Western & Southern Open, na dem stun Azarenka insyd de first round by world No. 62, Ana Ivanovic, despite she serve for de match twice insyd de second set, wey na she be within two points of victory on Ivanovic ein serve; na ebe Azarenka ein second defeat by Ivanovic insyd 2010. However, she win de doubles title, wey she partner plus Maria Kirilenko, wey she defeat Lisa Raymond den Rennae Stubbs. 1 September 2010, daytime, at de US Open, wey she loose 0–4 during ein second round against Gisela Dulko, Azarenka collapse on de court. Na der be concerns say na de cause of de fall be heat-related. Na dem take Azarenka to a local hospital for treatment wey na dem diagnose am plus a concussion after na she hit ein head whilst na she dey warm up before de match during a sprint exercise. Na Azarenka win seven Grand Slam matches per for de entire year, wey she match ein 2007 tally.

At de Pan Pacific Open, she loose to Caroline Wozniacki insyd de semifinals insyd three sets. Azarenka re-enter de top 10 after dis run. At de China Open, na Azarenka retire insyd ein second-round match to Timea Bacsinszky. At de Kremlin Cup Azarenka, as de second seed, defeat Maria Kirilenko insyd de final, wey na she cam back from 4–0 down insyd de second set to win ein fifth career title. Na Azarenka ein performance insyd Moscow qualify am for de year-end Tour Championships, wer na she dey insyd de White Group as de eighth seed. Insyd ein first round-robin match, Azarenka loose to Vera Zvonareva, den then she loose to Kim Clijsters insyd ein second match. Na dis assure say she no qualify for de semifinals. Insyd ein final match of de tournament den season, she defeat Janković for de second year in a row. Azarenka end de year as world No. 10, ein second consecutive year-end top-10 finish.

### 2011: Miami Open title, WTA Tour Championships final
Azarenka begin ein year at de Medibank International as de seventh seed, wer na she loose to Kim Clijsters insyd de quarterfinals. At de 2011 Australian Open na dem seed Azarenka eighth. She loose to de ninth seed den eventual finalist, Li Na insyd de fourth round. Azarenka partner plus Maria Kirilenko insyd de women's doubles event, buh na de pair loose to Gisela Dulko den Flavia Pennetta insyd de final. Azarenka then travel go Israel to compete insyd Fed Cup. Na Belarus beat Croatia, Austria, den Greece insyd de group stage, widout losing a match. De Belarusian team then defeat Poland 2–0 to qualify for de World Group II play-Offs insyd April wer na dem play Estonia.

Azarenka ein next tournament be de Dubai Championships, wer na dem seed am seventh. She loose to Flavia Pennetta insyd de third round. Azarenka then compete at de Qatar Open as de sixth seed, buh na she loose to Daniela Hantuchová insyd de first round insyd three sets. Na Azarenka ein next event be de BNP Paribas Open, wer na she compete as de eighth seed. She retire insyd de quarterfinals against world No. 1 Caroline Wozniacki, whilst na she trail 0–3, secof a left leg injury.

Azarenka then compete at de Sony Ericsson Open as de eighth seed. Na she reach ein second final at de event, wer na she defeat 16th seed Maria Sharapova to win de title.

At de Andalucia Tennis Experience, na Azarenka be de top seed wey na she drop fourteen games per on ein way to de final. She defeat Irina-Camelia Begu insyd de final. Na Azarenka ein victory, den Sam Stosur ein inability to defend ein points at Charleston, ensure say Azarenka go reach a career high of world No. 5. She then participate insyd Belarus ein 5–0 win over Estonia insyd de Fed Cup. Insyd ein next tournament de Porsche Grand Prix, Azarenka retire after she win de first set of ein first match, wey dey end ein 12-match winning streak.

At de Madrid Masters, na dem seed Azarenka fourth. She loose insyd de final insyd straight sets to Petra Kvitová, buh she still rise to a career-high world No. 4. Azarenka then reach de quarterfinals of de Internazionali BNL d'Italia insyd Rome, wer na she be up a set before she retire to eventual champion Maria Sharapova.

Azarenka be de fourth seed at de French Open. She beat Andrea Hlaváčková insyd de first round, Pauline Parmentier insyd de second round, 30th seed Roberta Vinci insyd de third round, den Ekaterina Makarova insyd de fourth round to reach ein fourth career Grand Slam quarterfinal. She loose to Li Na insyd de quarterfinals. Ma Azarenka be de fourth seed at Wimbledon. Na she beat 25th seed Daniela Hantuchová insyd a three-set third-round match, before she beat Nadia Petrova. Na she follow dat up plus an easy victory over Tamira Paszek, wey na she advance to de semifinals of a Grand Slam for de first time. Na Czech player den eventual champion Petra Kvitová beat Azarenka, wey go down insyd three sets.

Na ein next tournament be de Bank of the West Classic, wer na she be de defending champion den top seed. Na Azarenka be ousted by 124th-ranked Marina Erakovic wey komot New Zealand insyd de second round. Despite ein 'horrible match' insyd singles, Azarenka claim de doubles title plus partner Kirilenko. De next tournament wey Azarenka play be de Rogers Cup, wer na dem seed am fourth. After a bye, Azarenka beat Stéphanie Dubois, María José Martínez Sánchez, den Galina Voskoboeva, before Serena Williams stop am insyd de semifinals. Azarenka reach de doubles final plus Kirilenko, buh na de team withdraw dey cite a hand injury to Azarenka. Azarenka pull out of de Western & Southern Open plus de same injury.

Na Azarenka ein next tournament be de US Open, wer na dem seed am fourth. She make am to de third round, wer na she be defeated by 28th seed den eventual runner-up Serena Williams. Despite de early loss, she reach a new career high of No. 3 insyd de world. Azarenka reach de semifinals of de Pan Pacific Open, wey she loose to eventual champion Agnieszka Radwańska. In doing so na she qualify for de year-end championships insyd Istanbul. De Belarusian participate insyd de China Open, de last of de four mandatory events for 2011, as de second seed. She defeat Polona Hercog insyd de second round, after she receive a first-round bye. She then withdraw from de tournament, dey cite a right foot strain.

Azarenka go win ein third title of de year at de Luxembourg Open, wey she defeat Monica Niculescu insyd de final. Na dem place Azarenka insyd de White Group at de Tour Championships. Na she beat Samantha Stosur den Li Na insyd ein first two Round Robin matches. She secure de move to de semifinals despite ein loss insyd three sets to Marion Bartoli, a substitute for Maria Sharapova. She then beat Vera Zvonareva to move to de final wer na she loose to Petra Kvitová insyd three sets.

### 2012: First Major title, two Olympic medals, world No. 1
Azarenka claim ein first title of de season at de Apia International Sydney as de third seed. She defeat ein first three opponents, Stefanie Vögele, Jelena Janković den Marion Bartoli all insyd straight sets to advance to de semifinals wer na she defeat de seventh seed, Agnieszka Radwańska insyd three sets to reach de final. She go on to win against de defending champion Li Na insyd three sets.

Na Azarenka compete at de Australian Open as de third seed, wey she defeat Heather Watson, Casey Dellacqua, Mona Barthel den Iveta Benešová insyd de first four rounds widout dropping a set. Insyd de quarterfinals, Azarenka face a sterner test against world No. 8, Agnieszka Radwańska, buh she win insyd three sets. She then defeat de eleventh seed den defending champion Kim Clijsters to reach ein first Major singles final, wer na she face de world No. 4 Maria Sharapova. After a nervous start na Azarenka proceed to win de last nine games to win de title. Azarenka record ein first Grand Slam singles title wey she cam be de world No. 1 (plus effect from 30 January 2012) insyd de same match.

Na ein first tournament as world number one be de Qatar Open. She win ein third title of de year insyd Doha, wey she defeat Sam Stosur insyd de final. Azarenka plan to compete at de Dubai Championships. However, after a bye insyd de first round, she withdraw from de tournament secof an ankle injury. Insyd March, she play insyd de BNP Paribas Open, wer na she be de top seed. Insyd a re-run of de 2012 Australian Open decider, na ein opponent insyd de final be world No. 2 Maria Sharapova, wey once again, Azarenka win insyd straight sets, thus dey extend ein undefeated record insyd 2012 to 23–0. Na Azarenka ein 26 match win-streak end insyd de quarters of de Sony Ericsson Open insyd a straight set loss against Marion Bartoli. 

Insyd April, she compete at de Porsche Tennis Grand Prix. Dey make am to de semifinals she face Agnieszka Radwańska wey na she win insyd straight sets. Na dis win mean she beat Radwańska insyd all five matches against am dis year. Azarenka go then face world No. 2 Maria Sharapova insyd de final wer she fall insyd straight sets. Azarenka then compete at de Madrid Open. She make am to de finals buh na Serena Williams beat am easily insyd straight sets. De result give Azarenka ein third defeat of de year per. Na Azarenka ein next tournament be de Internazionali BNL d'Italia, na she advance to de third round quite easily buh she then withdraw from de tournament, wey dey cite a right shoulder strain, wey na she avoid a third round clash plus Dominika Cibulková.

At de French Open, she defeat Alberta Brianti, Dinah Pfizenmaier den Alexandra Wozniak respectively to qualify for de fourth round. However, insyd de fourth round, na she loose insyd straight sets against Dominika Cibulková of Slovakia. As a result, she loose ein world No. 1 ranking to eventual Roland Garros champion Maria Sharapova. Azarenka then compete at Wimbledon, wey she win ein first four matches insyd straight sets. She then defeat Tamira Paszek insyd de quarterfinals, sanso be insyd straight sets, before she loose to Serena Williams for de sixth straight time insyd de semifinal, wey dey bring dema head-to-head 8–1 insyd Serena ein favour. Nonetheless, na she regain de world No. 1 ranking after de tournament secof Sharapova ein loss insyd de fourth round.

Later insyd de month, Azarenka take part insyd de 2012 Summer Olympics tennis event, dem hold at de All England Club insyd Wimbledon, London. She enter two events, wey she play insyd both de women's singles, den de mixed doubles alongsyd ATP doubles world No. 1 Max Mirnyi. Insyd singles, Azarenka win ein first four matches, all insyd straight sets, before she fall insyd de semifinals, wey she loose for de third time of de season den de ninth time overall to eventual Gold Medallist Serena Williams. Azarenka rebound by she win de bronze-medal match over Maria Kirilenko insyd straight sets, wey earn am de first ever Olympic medal insyd tennis for Belarus. Azarenka get ein first gold medal insyd de 2012 Summer Olympics on 5 August 2012 plus Max Mirnyi for Belarus, wey she defeat Andy Murray den Laura Robson of Great Britain insyd a tiebreak. Azarenka reach de quarterfinals for de first time at de 2012 US Open, wey she win ein first four matches insyd straight sets for de loss of ten games per. Der, na she face defending champion Samantha Stosur wey she eliminate am from de tournament insyd a two-and-a-half hour three-set thriller wich na be decided by a final-set tiebreak. Azarenka then face former US Open champion den world No. 3 Maria Sharapova insyd de semifinal. Na Azarenka be able to cam thru de match after e be a set down. Insyd de final she face former US Open champion den world No. 4 Serena Williams, wey she loose for de eighth consecutive time despite she serve for de match insyd de third set.

Insyd mid-September, Azarenka play an exhibition match against Dominika Cibulková insyd Ho Chi Minh City, Vietnam,[49] wey she win de match insyd straight sets. Azarenka then play at de Toray Pan Pacific Open insyd Tokyo wer, insyd de quarters, she retire from de tournament secof dizziness. She then play de China Open, wey she advance to de quarterfinals widout dropping a set. Der she defeat Romina Oprandi wey then she ease past Marion Bartoli en route to de finals. Na dem set de finals for anoda top 2 seeded match as na e be Azarenka dey face world No. 2 Maria Sharapova for de fifth time of de year. Na Azarenka be able to win de match comfortably. De win give Azarenka ein second Premier Mandatory title of de year den fifth overall title of de year. Azarenka then play at de Generali Ladies Linz, wer na she advance to de semifinals widout dropping a set. Insyd de semis na she face Irina-Camelia Begu, wey she win easily. Insyd de finals na she face Germany ein Julia Görges wey na she win de match insyd straight sets, wey she tie Serena plus six titles for de year.
Na Azarenka ein final tournament of de year be de WTA Tour Championships wer na dem draw am insyd de red group along plus world No. 3, Serena Williams, world No. 5, Angelique Kerber den world No. 8, Li Na. Insyd match one she beat Kerber buh na she be subsequently beaten by Serena Williams. Insyd ein final round robin match, she beat Li Na, wey dey ensure ein Year-End No. 1 ranking. As de runner-up of ein group, Azarenka face White Group winner Maria Sharapova insyd de semifinals. After, she clinch de world number one spot insyd ein previous match against Li, na she seem physically drain to compete well wey na she loose to Sharapova insyd two sets.
Na Azarenka set a new record for single-season prize money insyd 2012, wey she earn $7.9 million. She sanso fini de season plus a 69–10 win–loss record den six titles, wey she loose five of those matches to Serena Williams, two to Maria Sharapova, one to Marion Bartoli, one to Dominika Cibulková den de loss wey remain dey cam on a retirement to Tamira Paszek.

Azarenka loose to Ekaterina Makarova insyd de second round of de Madrid Open.  She reach de final insyd de Italian Open by she defeat Julia Görges, Ayumi Morita, Sam Stosur, den Sara Errani, buh she loose to Serena Williams insyd de final. Insyd de French Open, as de third seed, she reach de semifinal before na Maria Sharapova defeat am, wey she end de tournament as runner-up.

Insyd de first round of de Wimbledon Championships she defeat Maria João Koehler insyd straight sets, buh she suffer a knee injury early insyd de second set. Dey cite de injury, she withdraw from de Championships before ein second round match against Flavia Pennetta.

Dey follow ein injury-enforced early exit from Wimbledon, Azarenka return to action at de Southern California Open, wer na she be de top seed. After she receive a first-round bye, she defeat Francesca Schiavone, Urszula Radwańska den Ana Ivanovic (de latter insyd three sets) before she loose to Samantha Stosur insyd straight sets insyd de championship match. Na de loss to Stosur mark ein first loss against am, after she previously win dema first eight encounters.

Azarenka later withdraw from de Rogers Cup, dey cite a back injury.

Na dem seed am second at Cincinnati, Azarenka receive a first round bye, dey follow wich na she win ein first match at de tournament since 2009, wen na she defeat local hope Vania King insyd de second round. Na dat then be followed by wins over Magdaléna Rybáriková, Caroline Wozniacki (ein first victory against am since 2009) den Jelena Janković, en route to reaching ein fifth final of de year, wer na she defeat Serena Williams insyd a championship match to pick up ein third title for de year.

At de US Open, wer na dem seed Azarenka second, she reach de final for de second consecutive year. Insyd ein first round match, she defeat Dinah Pfizenmaier widout losing a game. Insyd ein second round match, she defeat Aleksandra Wozniak insyd straight sets. Insyd ein third den fourth round matches, she respectively battle past Alizé Cornet den Ana Ivanovic, wey she cam from a set down to win both matches. Insyd ein quarterfinal match, she defeat Daniela Hantuchová insyd straight sets. Insyd de semifinal match, she defeat surprise semifinalist Flavia Pennetta. However, she loose insyd de final to Serena Williams insyd three sets.

Azarenka then endure an unsuccessful Asian swing, wey she loose insyd de second round to former number one den seven-time Grand Slam champion Venus Williams insyd straight sets insyd Tokyo wey na she loose insyd de first round to Andrea Petkovic insyd an error-riddled performance insyd Beijing. Na Azarenka ein 2013 season end plus a poor showing at de 2013 WTA Tour Championships, wey she win one of ein three-round robin matches per wey na she fail to reach de semifinals for de first time since 2010.

### 2014–15: Injuries den struggle

Na Azarenka ein 2014 season be blighted by a foot injury. As a result, na she mis five months of de season, wey na she call an early end to ein season insyd September. Na de injuries force am to miss seven of ein first 16 events of de season, wey dey include de 2014 French Open. Na Azarenka manage to make am to one final per all season, insyd ein first tournament of de year insyd Brisbane, wer na she loose to Serena Williams insyd straight sets. Insyd three oda tournaments Azarenka manage to reach de quarterfinals, buh na she fail to progress any further. She loose to Agnieszka Radwańska at de Australian Open den Montreal, den to Ekaterina Makarova at de US Open. Elsewhere, na she suffer losses insyd ein opening matches at tournaments insyd Indian Wells, Eastbourne, den Stanford. At Wimbledon she loose insyd ein second round match to Bojana Jovanovski insyd three sets. Azarenka ein 2014 season end insyd September, plus she dey cite injury. She end de year ranked world No. 32, ein lowest finish since 2006.

Azarenka start de 2015 season at de Brisbane International, wey she loose to Karolína Plíšková insyd three sets, despite she get multiple match points. As of she be a runner-up last year, na she drop out from de top 40.However, Azarenka reach de fourth round at de Australian Open, wey she beat eight seed Caroline Wozniacki en route, buh na she loose to Dominika Cibulková insyd three sets.

Insyd Doha, Azarenka score three wins over top-20 players, against Angelique Kerber, fifth ranked Wozniacki den Venus Williams, before she loose to Lucie Šafářová insyd de final. She then play insyd Indian Wells den Miami, wey she loose insyd de third round at both.

Azarenka open ein clay season insyd Madrid, wer na she beat Venus Williams, buh she loose to ein sisto Serena insyd third round, despite she get three match points. Next she reach de quarterfinals insyd Rome, wey she san loose to Maria Sharapova after Sharapova previously beat am at Indian Wells. At de French Open, she loose eight games before she reach de third round, buh then she fall to Serena Williams, despite she be two service games from victory insyd de second set.

Na she withdraw from de second round match insyd Birmingham dey cite a foot injury. Na Azarenka make a run to de Wimbledon quarterfinals plus four straight set wins, buh na she san loose to Serena Williams after she take de first set.

She return to action insyd Toronto, wey na she reach de third round after she beat Elina Svitolina den third seed Petra Kvitová. She then seem to be frustrated by Errani ein medical timeout during de first set wer na she be up a break. Azarenka win just four of de next 14 games wey na she loose de match.

Azarenka reach de third round of de Western & Southern Open insyd Cincinnati, wey she beat Lauren Davis den fifth seed Caroline Wozniacki. She then retire against Anastasia Pavlyuchenkova.

She beat Lucie Hradecká, Yanina Wickmayer, 11th seed Angelique Kerber den Varvara Lepchenko to reach de quarterfinals at de US Open. She then loose insyd three sets to second seed Simona Halep.

### 2016: Sunshine Double, top 5, tennis hiatus
Na Azarenka start ein season at de Brisbane International insyd Australia. She reach de final after she defeat Elena Vesnina, Ysaline Bonaventure, eighth seed Roberta Vinci den surprise qualifier Samantha Crawford. She face fourth seed Angelique Kerber insyd de final wey she win de title widout losing a set insyd de entire tournament. Na dis be ein 18th WTA title den ein first since de 2013 Western & Southern Open. At de Australian Open, na dem seed Azarenka 14th wey na she reach de quarterfinals widout dropping a set, wey dey include a double-bagel win over Alison Van Uytvanck. However, insyd ein quarterfinal match na dem defeat am insyd straight sets by seventh seed den eventual champion Angelique Kerber, wey na she never defeat Azarenka insyd dema previous six matches. Na Azarenka be ahead insyd de second set buh na she fail to convert five set points.

Azarenka play ein first 250-point International event since 2011 insyd Acapulco, Mexico. She withdraw after a first-round win over Polona Hercog.

Azarenka next play, wey she win, at Indian Wells. De title include wins over Serena Williams, Karolína Plíšková, den a double-bagel win over Magdaléna Rybáriková. Na ein ranking rise to No. 8 after Indian Wells.

Two weeks later, Azarenka beat Svetlana Kuznetsova insyd de Miami final make she cam be de third player per to win de Indian Wells-Miami double insyd de same year. Na de title include a straight-sets revenge defeat of Angelique Kerber insyd de semifinals den a win over Garbiñe Muguruza insyd de fourth round insyd dema first meeting. Ein ranking rise to No. 5 afterwards.

Azarenka start ein clay-court season at de Madrid Open as de fourth seed. She cruise thru de first two rounds plus wins over Laura Robson den Alizé Cornet. However, she withdraw from ein third-round match plus Louisa Chirico dey cite a back injury.

After she loose to Irina-Camelia Begu insyd ein first match insyd Rome, she retire from ein first round match against Karin Knapp at de French Open, dey cite a knee injury. De same injury lead am to withdraw from Wimbledon.

Azarenka announce ein pregnancy thru social media on 15 July, wey na she miss de rest of de 2016 season as a result. On 20 December 2016, Azarenka give birth to a boy dem name Leo; na she subsequently split from ein poppie wey na custody battle ensue.

### 2017: Return to tour, child custody battle
Na Azarenka return to competitive tennis at de Mallorca Open (19–25 June), wey she win ein first match against Risa Ozaki after she save three match points insyd de final set. She loose insyd de second round to Ana Konjuh.

At Wimbledon, Azarenka use ein protected ranking to enter de main draw. Na she cam back from a set down to defeat American teenager CiCi Bellis insyd de first round. Insyd de second round, na she plete de first straight sets win of ein return by knocking out 15th seed Elena Vesnina. Insyd de third round, Azarenka beat Heather Watson insyd a three-set match insyd 2 hours den 6 minutes. Na world No. 2, Simona Halep beat am insyd de fourth round insyd straight sets. Insyd mixed-doubles event, Azarenka team up plus de former world number one insyd men doubles Nenad Zimonjic wer na dem loose insyd de first round of de championship to de 2016 Wimbledon mixed-doubles champion, Henri Kontinen den Heather Watson, insyd straight sets at de same day wen na Azarenka defeat Watson insyd de women's singles event.

Insyd August 2017, na Azarenka ein custody battle for ein eight-month old son result in ein withdrawal from dat year ein US Open. She sanso miss de 2017 Fed Cup final, insyd wich ein native Belarus loose 2–3 to de United States.

### 2018: Top 100, Wimbledon mixed-doubles final
Na Azarenka originally receive a wild card for de Australian Open, buh na she withdraw from de tournament secof ein ongoing custody battle. On 16 January 2018, na dem announce say Azarenka win ein custody battle hearing, wey she go resume ein career plus de Indian Wells Open. She loose to Sloane Stephens insyd de third round. At de Miami Open, she set up a rematch against Stephens after she defeat Karolína Plíšková insyd de quarterfinal round insyd straight sets. She loose insyd three sets. Plus ein run to de semifinals, Azarenka return to de top 100 for de first time since returning to tour. At de Madrid Open, na Azarenka loose insyd round two to Karolína Plíšková. At de Italian Open, na she be defeated insyd de opening round by Naomi Osaka. At de French Open, na Azarenka be defeated insyd de first round by Kateřina Siniaková.

Azarenka start de grass-court season at de Mallorca Open, wer na she loose insyd de second round to Lucie Šafářová. At Wimbledon, she loose insyd de second round to anoda Czech player, Karolína Plíšková. Nonetheless, she reach de final insyd de mixed doubles, wey partner Jamie Murray.

At de US Open, Azarenka loose insyd de third round insyd straight sets to defending champion Sloane Stephens. Then she play insyd de quarterfinals of Tokyo.

### 2019: US Open doubles final, top 50

At de Australian Open, Azarenka loose to Laura Siegemund insyd de first round.

She win doubles insyd Acapulco, wey she partner Zheng Saisai. Insyd Monterrey, na Azarenka advance go de final, wey she defeat Anastasia Pavlyuchenkova den Angelique Kerber along de way. She retire insyd de second set against defending champion Garbiñe Muguruza, dey cite a right leg injury, as na she dey loose 1–6, 1–3.

At Wimbledon, she loose insyd de third round to eventual champion Simona Halep. At de US Open, she make de final insyd women's doubles wey she partner Ashleigh Barty.

### 2020: First title since 2016, major final, top 20
Azarenka withdraw from de Australian Open secof 'personal problems'.

Na ein first match insyd 2020 be at de Monterrey Open, wer na she loose insyd de first round to Tamara Zidanšek insyd straight sets. She then withdraw from Indian Wells for undisclosed reasons, before na dem cancel de tournament, wey na dem suspend de WTA Tour, secof de COVID-19 pandemic.

Wen de WTA Tour resume she play ein first tournament insyd five months at de Top Seed Open insyd Lexington wer she loose insyd de first round to Venus Williams insyd straight sets.

Azarenka next play at de Western & Southern Open, wey she win de title via walkover insyd de final, after Naomi Osaka withdraw dey cite a hamstring injury. Dis cam be ein first WTA singles title since de 2016 Miami Open den since she give birth to ein son. Dey follow de victory, Azarenka climb 22 places insyd de world rankings to 27th place.

Na Azarenka be unseeded insyd singles at de US Open, given dat na dem dey take seedings from de rankings de week prior to ein big win. She defeat Barbara Haas insyd de first round, then she defeat de fifth seed den world No. 11, ein countrywoman Aryna Sabalenka insyd de second round. Azarenka then defeat Polish teenager Iga Świątek insyd de third round, before she cam back from a set down to defeat se 20th seed Karolína Muchová, wey she advance to ein first Grand Slam quarterfinal since de 2016 Australian Open. Plus Serena Williams den Tsvetana Pironkova sanso make de last eight, na e mark de first time insyd Grand Slam history wey three mommies advance to de quarterfinals. She defeat Elise Mertens insyd de quarterfinals, wey na she achieve ein first ever Grand Slam victory over Serena Williams insyd three sets insyd de semifinals. She proceed to a Grand Slam final for de first time since de 2013 US Open, wer she loose to Osaka, despite she dey lead by a set den a break. Despite de loss, na Azarenka ein ranking rise to No. 14, ein highest ranking since January 2017.

Insyd de clay-court swing, wich start de week wey dey follow at de Italian Open, na she get victories over Venus Williams wey reigning Australian Open champion Sofia Kenin. Na de win over Kenin be de tenth double bagel insyd Azarenka ein career, den ein first on clay since 2011. After a third-round win due to Daria Kasatkina ein retirement, na she be defeated by Garbiñe Muguruza insyd de quarterfinals. However, at a cold den grey Roland-Garros, na dem defeat Azarenka insyd straight sets by Anna Karolina Schmeidlova insyd de second round, wey na she court attention insyd de previous round for leaving de court mid-match after she complain to tournament staff about de playing conditions.

At de end of de season, na Azarenka enter de Ostrava Open as de fourth seed insyd singles. Na she reach de finals, buh na she be defeated by Sabalenka insyd straight sets, insyd a final insyd wich na she say she struggle plus a migraine.

### 2021: Indian Wells final

Insyd 2021, Azarenka first play at de Grampians Trophy, a tournament wey na dem organise give players wey be affected by de hard quarantine dem impose upon those wey travel on flights wey contained positive results for COVID-19. She defeat Yulia Putintseva insyd de second round. She withdraw prior to ein match insyd de quarterfinals against Anett Kontaveit, dey cite a lower back injury.

Na Azarenka disappoint at de Australian Open, wey she loose insyd de first round to de unseeded Jessica Pegula.

At Doha, Azarenka defeat Svetlana Kuznetsova den Laura Siegemund insyd straight sets, before she face Elina Svitolina insyd de quarterfinals. Na Azarenka be afflicted by a lower-back injury thru out de match. Despite dis, Azarenka defeat Svitolina insyd straight sets. She withdraw before ein match against eventual runner-up den world No. 16 Garbiñe Muguruza. She withdraw from Dubai, dey cite a back injury.

Na ein next tournament be de Miami Open. Insyd receipt of a second round bye, she receive a walkover from Laura Siegemund into de third round. Insyd de third round, Azarenka record a straight sets victory over Angelique Kerber, before she fall to world no. 1 den eventual champion Ashleigh Barty insyd de fourth round insyd three sets.

Azarenka start ein clay season at Madrid, wer na she defeat Ekaterina Alexandrova. She then withdraw from ein match against Jessica Pegula, dey cite a lower back injury.

At de French Open, she reach de fourth round per for de fifth time insyd ein career, wey she defeat Svetlana Kuznetsova, Clara Tauson, den Madison Keys, before she fall to eventual runner-up Anastasia Pavlyuchenkova insyd three sets.

At de German Open, Azarenka reach de semifinals, wey she defeat Andrea Petkovic, Angelique Kerber, den Jessica Pegula, before she fall to de eventual champion, Liudmila Samsonova. She partner compatriot Aryna Sabalenka, na Azarenka win de doubles event at de same tournament, wey dem defeat de top seeded pair of Demi Schuurs den Nicole Melichar. At Bad Homburg, she defeat Yuliya Hatouka den Alizé Cornet, wey she save four match points insyd de process. She then withdraw from ein match against Sara Sorribes Tormo, dey cite an abdominal injury.

At Wimbledon, she defeat Kateryna Kozlova insyd de first round, before she fall to Sorana Cîrstea, despite she get a 3–1 lead insyd de third set. At de 2021 National Bank Open insyd Canada she reach ein first Masters WTA 1000 quarterfinal for de season. Na dem seed am 18th at de US Open, Azarenka sweep aside Tereza Martincová (6–4, 6–0), then she squeak past Jasmine Paolini (6–3, 7–6) before she fall to ninth seed Garbiñe Muguruza insyd three sets.

At Indian Wells, she go one step further dan insyd Canada, wey she reach de semifinals of de tournament for de fourth time insyd ein career wey she san defeat Jessica Pegula. Insyd de semifinal na she defeat Jeļena Ostapenko to reach ein third Indian Wells final, wich na she loose to Paula Badosa. Na two women per wey win more matches insyd Indian Wells overall dan ein 33: Lindsay Davenport (47) den Maria Sharapova (38).

### 2022: 500th tour-level win

Azarenka open ein season at de Adelaide International wey she reach de quarter-finals den loose to Swiatek insyd three sets. She reach semifinals insyd de doubles, wey she partner plus Paula Badosa. However, she withdraw from de semis, dey cite a right thigh injury.

At de Australian Open Azarenka reach de fourth round wich na be ein best result since 2016. At de WTA 1000 Qatar Open, she record ein 500th tour-level match win wey she defeat Yulia Putintseva insyd de first round. She withdraw from ein second round match, dey cite a left hip injury.

Insyd ein next two tournaments at Indian Wells den Miami, she reach de third round. At Miami, she walk off de court while she dey trail 16-year-old Linda Fruhvirtová insyd de third round, despite na de umpire ask am to wait for ein trainer. She later say na e be secof ein personal life be "extremely stressful". Na former world No. 5 Daniela Hantuchova say: "De most disrespectful thing about dis be how she walk off de court widout really giving a reason (for retiring). I think de WTA go really have to look into dis. Dis one for me be really bizarre den really disrespectful to de crowd, to de umpire den most importantly to Linda (Fruhvirtova). I think Vika (Azarenka) just know if she keep dey go dis way she go be off de court anyway very shortly."Six months later, na former world No. 2 Agnieszka Radwanska say: "Na she do theatre more dan once before, na she fake injuries etc...  I think: 'God, girl ... You be 33, you get everything on de court, you be a mom. Wey you do something like dat!' E be completely incomprehensible to me."
During de clay-court season, she reach de round of 16 while na she dey play at de Madrid Open den at de Italian Open. At Roland-Garros, Azarenka loose insyd de third round to Jil Teichmann insyd a three-set match wey last three hours.
Azarenka decide she no go play any grass-court tournaments secof Wimbledon ein ban on Russian den Belarusan players. Azarenka start ein North American hardcourt swing at de 2022 Citi Open. She reach de quarterfinals before she fall to Wang Xiyu. She pull out of de Canadian Open secof na dem decline ein travel visa. At de Cincinnati Open she fall insyd de second round to Emma Raducanu. At de US Open she reach de fourth round plus wins over Kostyuk den Martic before she fall to Karolina Pliskova insyd three sets. At de Guadalajara Open, she reach semifinals at de WTA 1000-level for de first time insyd de season, buh she loose to eventual champion Jessica Pegula, insyd straight sets.

### 2023: Australian Open semis, WTA 1000 doubles title

Dem seed am 24th, Azarenka return to de semifinals of de 2023 Australian Open after 10 years. Insyd de tournament she defeat Sofia Kenin, Nadia Podoroska, tenth seed Madison Keys, Zhu Lin den third seed Jessica Pegula. De points she earn insyd de tournament move am up to world No. 16. She loose to 22nd seed Elena Rybakina insyd straight sets.

She win ein fifth WTA 1000 den tenth doubles title overall, at de 2023 Mutua Madrid Open plus Beatriz Haddad Maia.

### 2024: Australian Open fourth round, WTA 1000 semi-finals

Azarenka enter de 2024 Australian Open as 18th seed wey na she defeat Camila Giorgi, Clara Tauson den 11th seed Jeļena Ostapenko to reach de fourth round wer na she loose to Dayana Yastremska.

Dey follow a disappointing second round exit at Indian Wells, Azarenka fight back at de second half of de “Sunshine Double”, de WTA 1000 2024 Miami Open. Hie she reach de semi-final, wey she defeat 7th seed Qinwen Zheng den 24th seed Katie Boulter insyd de third den fourth round, respectively. She then loose to Elena Rybakina, after she win de second set 6-0 den a final set tiebreak.

## Playing style

Azarenka be an aggressive baseliner, wey dem know am for hitting de ball hard, flat, den early on de rise. Secof ein playing style, she typically dey hit large numbers of winners insyd any match; despite dis, she dey hit fewer unforced errors dan similarly aggressive players, as ein game be built around controlled aggression. Despite she dey hit ein groundstrokes plus relentless depth den power, Azarenka dey aim to move ein opponents around de court, wey dey counterpunch til she fi create de opportunity to hit a low-risk winner.

Azarenka ein strongest groundstroke be ein two-handed backhand, wich she dey use to dominate opponents on de court; she be widely considered she get one of de greatest backhands of all time. Ein signature shot be ein backhand down-the-line. Azarenka sanso dey possess a strong forehand, plus wich she fi rally effectively den hit winners, although ein forehand be more vulnerable dan ein backhand; as such, players wey be acquainted plus ein game target ein forehand. Azarenka dey possess a balanced first serve, wich na she improve considerably as na ein career progress. Na ein serve speed peak at 185 km/h (115 mph) at de 2024 Australian Open. Despite ein strong first serve, ein second serve be known for ein volatility; wen nervous, Azarenka typically dey commit a significant number of double faults. Ein inconsistencies on serve be balanced by ein return game, wey na she be described as one of de greatest return players insyd de history of de WTA Tour. She be known for ein ability to neutralise powerful first serves, den punish short second serves.

Azarenka be known for ein intensity, movement, speed, court coverage, footwork, den balance, wey dey allow am to blend offence den defence effectively, den to execute ein aggressive, yet controlled playing style effectively. Despite typically she dey play from de baseline, Azarenka be a capable net player secof ein doubles experience, wey na she be adept at attacking de net wen de opportunity arise. Azarenka be known for ein mental strength den competitive spirit, wey na Sloane Stephens describe am as a "tough competitor". Azarenka dey prefers to play on hard courts, wer na de regular bounce den moderate pace dey suit ein aggressive, yet measured, playing style. Azarenka be commonly regarded as a hard court specialist, secof de fact say na she win all buh one of ein 21 singles titles on hard courts. Secof ein strong two-handed backhand, exceptional return game, mental strength, den preference for hard courts, na she be compared to Novak Djokovic.

## Endorsements den earnings

Azarenka be one of de most profitable stars insyd women's tennis. Azarenka be endorsed by Nike for clothing, footwear, den apparel, wey na dem frequently dey feature am insyd promotional material give de company. Na Red Bull enter into a deal plus Azarenka insyd January 2013, wey make am de first tennis player sponsor for de beverage den sports investment giant. Thru out ein career, na Azarenka be sponsored by chaw racquet companies: from de start of ein junior career, up to 2012, na she be sponsored by Head, wey na she use de Head Extreme racquet. From 2012 to 2017, na she be sponsored by Wilson, wey she dey use de Wilson Ultra 100 racquet. Upon ein return to tennis after pregnancy insyd 2017, Azarenka sign an endorsement deal plus Yonex for racquets, wey she dey use de EZONE 100 racquet. She switch back to de Wilson Ultra 100 insyd 2018, although na she no dey under contract plus de company; after ein successful 2020 season, she cam be endorsed by Wilson once again. Oda endorsement partners dey include American Express, Citizen Watch, den Six Star Pro Nutrition; na she sanso be endorsed by de investment company Instaforex from 2013 to 2016. Na Citizen Watch release an exclusive range of watches wey be designed by Azarenka insyd 2014.

Insyd August 2013, na dem name Azarenka de fourth highest paid female athlete insyd de world by *Forbes* magazine, plus total earnings of $15.7 million from 2012 to 2013; na ein prize money constitute $6.7 million, whilst na ein growing endorsements equal $9 million. Na Azarenka ein $7.9 million prize money haul insyd 2012 be a single year record for a female athlete insyd any sport, wey na e remain de sixth highest single year total wey dem earn insyd WTA history. Plus over $28.1 million insyd prize money, Azarenka be seventh on de list of all-time WTA prize money leaders.

## Coaching

Na Azarenka get chaw coaches thru de years. From 2005 to 2009, she be coached by António van Grichen, wey na she be coached by Sam Sumyk from 2010 to 2015, plus whom she win ein two Grand Slam titles, wey na she reach No. 1 insyd de world; dema partnership fini after na an injury plague 2014 season. Na she be coached by Wim Fissette from 2015 to 2016, til she cam be pregnant, den, upon ein return from pregnancy insyd 2017, na she be coached by Michael Joyce. Insyd November 2018, Azarenka reunite plus Fissette til December 2019, wen he cam be Naomi Osaka ein coach. Insyd February 2020, Azarenka announce Dorian Descloix as ein new coach, wey na she experience renewed success plus Descloix, wey she return to de upper echelon of women's tennis. Na Azarenka split from Descloix insyd October 2021, instead she choose to work plus Maxime Tchoutakian.

## Rivalries

Thru out ein career, Victoria Azarenka establish rivalries plus oda players on de WTA Tour. Ein rivalries plus Serena Williams den Maria Sharapova be among de most significant on de WTA Tour, as na all three players play each oda at least 15 times.

### Azarenka vs. Serena Williams
**List of all matches**

Azarenka ein most notable rivalry be against Serena Williams. Na dem play 23 times, wey dey include 11 times insyd Grand Slams, plus Serena Williams dry lead dema head-to-head 18–5, 10–1 insyd Grand Slams, den 5–4 insyd finals. Na dema first meeting be at de 2008 Australian Open, plus then-defending champion Williams win insyd straight sets. Na dema next meeting sanso go be at de Australian Open, insyd de fourth round insyd 2009, wey na Williams sanso be victorious wen na dem force de Belarusian to retire secof illness, wey she win de first set buh na she trail 2–4 insyd de second. However, 2+1⁄2 months later, Azarenka go achieve ein first victory insyd de rivalry, wey she defeat se injured American insyd straight sets insyd de final of de Sony Ericsson Open. Williams later win a quarterfinal match between de pair at Wimbledon on ein way to winning dis championship.

De two play insyd de 2010 quarterfinals. Na Azarenka win de first set wey na she dey lead insyd de second set before Williams win de three-set match, wey na she win de title for de second consecutive year. Na ein dominance continue plus straight-sets victories at de Rogers Cup den de US Open insyd 2011, both times dey cam after na Williams ein ranking plummet to world No. 175 dey follow Wimbledon.

Na de rivalry reach ein peak insyd 2012 wey de pair meet five times, plus Serena Williams victorious on each occasion: de Madrid Masters final, de Wimbledon semifinals, de Olympics semifinals, de US Open final, wey chaw describe am as de best match of de year on WTA, den insyd de round-robin stage of de year-end championships. Na dem be due to meet insyd de semifinals of de 2013 Brisbane International, before na dem force Azarenka to withdraw secof a toe infection. At de Qatar Total Open, Azarenka score just ein second victory over Williams insyd a WTA Tour match, wey she win insyd de championship match insyd three sets. Na dem next face off on clay at 2013 Internazionali BNL d'Italia wich na Williams win insyd straight sets.

Na Azarenka ein third victory over Williams cam insyd de final of de Western and Southern Open; na, dem san require a third set to decide de outcome, wey on dis occasion a final-set tiebreak prove e be de difference. However, insyd a rematch of de previous year ein final, Williams get ein revenge, wey she defeat Azarenka insyd de final of de US Open, wich, like de previous year, sanso require a third set. Azarenka then san loose to Williams insyd de championship match of de Brisbane International early insyd 2014; na dis defeat mark Azarenka ein first at de tournament.

Na de pair no play again til de 2015 Madrid Open sam 16 months later; Azarenka loose a third round match against Williams insyd three sets despite she hold three match points on ein own serve insyd de final set.
They then play insyd de third round of de 2015 French Open wer na Azarenka lead by a set den a break before she go on to loose 10 of de next 12 games.  Insyd de quarterfinals of de 2015 Wimbledon Championships, na she once again be one set up on Williams, buh she proceed to loose de match insyd three sets.

For dema 21st meeting, dem face off insyd de final of de 2016 Indian Wells Open. Victoria earn ein fourth win, wey she cam be de first player to defeat Serena four times insyd a final. Na dis be followed by anoda meeting insyd de second round of Indian Wells insyd 2019, wich na Serena win insyd two very tight sets.

Insyd 2020, a resurgent Azarenka record ein first victory against Williams insyd a Grand Slam, wey she win insyd three sets insyd de US Open semifinal.

Despite de lopsided record (18–5 insyd Williams ein favor), na chaw say dat Azarenka be de player per plus de ability to consistently challenge Serena.

### Azarenka vs. Bartoli
Azarenka den Marion Bartoli play 12 times from 2007 to 2012. Azarenka lead de head-to-head 9–3 overall den 1–0 insyd de Grand Slams.

Azarenka dominate de early rivalry, wey she win de first six meetings between de pair, wey dey include insyd de second round of de 2007 Australian Open, de final of de 2009 Brisbane International den all four matches wey na dem eventuate insyd 2010. Na de win insyd Brisbane mark Azarenka ein first success insyd a WTA Tour final, wey na she previously loose three finals. Na Bartoli get ein first win over Azarenka insyd Eastbourne insyd 2011, wey she win after Azarenka retire plus injury. At de 2011 WTA Tour Championships, na Bartoli qualify as a reserve for Maria Sharapova den insyd de match per she play, she upset Azarenka insyd three sets. Na de match get no meaning secof na Bartoli no fi qualify for de semi-finals as na Sharapova loose ein two matches wey na Azarenka already qualify for de semi-finals.

Na de pair play three times insyd 2012, wey Azarenka win two of de matches. Na Bartoli ein victory insyd de Miami quarterfinals be significant though, as na e snap Azarenka ein 26-match winning streak to start de season. Na Bartoli win insyd straight sets to record wat na be at de time ein third victory over a reigning world No. 1. Na dema last meeting be insyd de semi-finals of de China Open wey na Azarenka avenge de Miami loss on ein way to winning de title.

### Azarenka vs. Sharapova
**List of all matches**

Na one of women's tennis most prominent rivalries during de 2010s be de one between Azarenka den Maria Sharapova. Ma dem play 15 times from 2007 to 2015. De head-to-head fini at 7–8 overall insyd Sharapova ein favor, buh na Azarenka lead 2–1 insyd de Grand Slams den 5–1 insyd finals. Na dem rank as de top two women insyd de world from January 2012 to January 2013 except for a brief period insyd July den August wen na Agnieszka Radwańska be de world No. 2 behind Azarenka.

Na Azarenka win dema first meeting insyd 2007, insyd de second round of de Kremlin Cup insyd Moscow. Dema first meeting insyd a WTA Tour final cam at de 2010 Bank of the West Classic insyd Stanford, wich na Azarenka win for ein first (den fourth career) title dat year. Azarenka sanso defeat Sharapova insyd de Miami Masters final insyd 2011 to win ein second title at dat tournament.

De rivalry between de two players start to intensify insyd 2012, plus six meetings between de pair dat year, na four of dem be insyd finals. Azarenka win four of de six meetings dat year, three of dem insyd finals. Na dema most famous meeting occur early dat year, insyd de final of de 2012 Australian Open. Na dis match get historical proportions as Azarenka go cam be de first player from ein country to either win a Grand Slam singles title anaa cam be world No. 1, anaa Sharapova go win ein second title at de tournament, wey na she win insyd 2008. Ultimately, Azarenka win de match, wey she beat Sharapova insyd straight sets insyd one hour den twenty-two minutes wey in doing so she claim de world No. 1 ranking for de first time. Azarenka go defeat Sharapova insyd two further finals, at Indian Wells, insyd Beijing however Sharapova go prevail insyd de final of de 2012 Porsche Tennis Grand Prix. Na dem split dema two non-finals, Azarenka win at de US Open wey na Sharapova win at de year-end championships.

Na de pair dema meeting per insyd 2013 no cam til de semifinals of de French Open, wer na Sharapova win insyd three sets. Na dis mark de first time Sharapova beat Azarenka at a Grand Slam, wey na she improve to 3–0 against am on clay. Sharapova win dema next meeting insyd de third round of de 2015 BNP Paribas Open insyd straight sets.

### Azarenka vs. Li
**List of all matches**

Na Azarenka dem Li Na play 11 times from 2008 to 2013. Na Azarenka lead se head-to-head 6–5 overall, den 2–1 insyd championship matches (all of wich na she reach a deciding set), buh she trail 1–2 insyd Grand Slam matches.

Na dema first meeting be insyd de final of de 2008 Mondial Australian Women's Hardcourts tournament (wich na dem since rename as de Brisbane International), wich na Li Na win insyd three sets after na Azarenka win de first. Na Azarenka win first victory over Li be insyd de third round of de 2010 Rogers Cup. Na dem play three times insyd 2011, na two of wich be at de Majors, wey na Li win both times. Azarenka win dema third meeting at de 2011 WTA Tour Championships en route to she reach de final.

Na dem play three times insyd 2012, wey Azarenka win each time. Na dem play insyd de final of de Sydney International, wer na Azarenka win insyd three sets after she break de defending champion Li at 4–3 insyd de decider. Na Azarenka sanso be victorious insyd dema meetings at Madrid den de year-end championships.

Na dema most notable meeting to date be insyd de final of de 2013 Australian Open. Both players enter de championship match plus one Grand Slam title each (Azarenka win de 2012 Australian Open, whilst Li win de 2011 French Open), den insyd very good form, wey na Azarenka drop one set per thru out ein run wey na Li Na no drop a set wey na she sanso defeat two top four players (Agnieszka Radwańska den Maria Sharapova) en route. After Li Na win de first set, Azarenka step up ein game as Li start to suffer multiple injuries, wey she eventually win insyd three sets to successfully defend ein Australian Open title wey na she cam be de first world No. 1 to win a Major since Serena Williams win Wimbledon insyd 2010.

Na Azarenka loose de pair ein last meeting insyd straight sets at de 2013 WTA Tour Championships, wey she play thru a back injury wey na she win just three games insyd de process.

## Career statistics

### Grand Slam performance timelines

(W) winner; (F) finalist; (SF) semifinalist; (QF) quarterfinalist; (#R) rounds 4, 3, 2, 1; (RR) round-robin stage; (Q#) qualification round; (DNQ) did not qualify; (A) absent; (NH) not held; (SR) strike rate (events won / competed); (W–L) win–loss record.

To avoid confusion den double counting, these charts are updated at the conclusion of a tournament or when the player's participation has ended.

#### Singles

#### Doubles

#### Mixed doubles

### Grand Slam finals

#### Singles: 5 (2 titles, 3 runner-ups)

#### Doubles: 4 (4 runner-ups)

#### Mixed doubles: 4 (2 titles, 2 runner-ups)

## Notes

# Belarusian: Вікторыя Фёдараўна Азаранка, romanized: *Viktoryya Fyodarawna Azaranka*; Russian: Виктория Фёдоровна Азаренко, romanized: *Viktoriya Fyodorovna Azarenko*
# Na dem ban Russian den Belarusian athletes from competing following de 2022 Russian invasion of Ukraine.

## References


## External links

* Victoria Azarenka at the Women's Tennis Association 
* Victoria Azarenka at the International Tennis Federation 
* Victoria Azarenka at the Billie Jean King Cup (archived) 
* Victoria Azarenka at Olympedia 
* Victoria Azarenka at Olympics.com
* Victoria Azarenka at the National Olympic Committee of the Republic of Belarus